7. ΑΠΟΦΑΣΙΣ ΕΛΕΓΚΤΙΚΟΥ ΣΥΝΕΔΡΙΟΥ ΕΝ ΟΛΟΜΕΛΕΙΑ Αριθ. 24094 της 26/26 Οκτ. 1977 (ΦΕΚ  Β' 1065) Περί του τρόπου ασκήσεως του ελέγχου των εισπράξεων του Οργανισμού Διαχειρίσεως Δημοσίου Υλικού. Λαβόν υπ' όψει: 1)Τη παρ. 2 του άρθρ. 18 του Νόμ. 251 του 1976 "περί Οργανισμού Διαχειρίσεως Δημοσίου Υλικού". 2)Την από 16 Ιουν. 1977 πρότασιν του παρά τω Ιδρύματι Κοινωνικων Ασφαλίσεων Παρέδρου του Ελεγκτικού Συνεδρίου αρμοδίου και δια τον έλεγχον της οικονομικής διαχειρίσεως του Ο.Δ.Δ.Υ., ορίζει ως ακολούθως τα του ελέγχου των εισπράξεων του Ο.Δ.Δ.Υ. Γενικά Άρθρ.1.-1.Ο υπό της Ολομελείας του Ελεγκτικού Συνεδρίου οριζόμενος Πάρεδρος ως προϊστάμενος της συμφώνως προς το άρθρ. 18 του Νόμ. 251 του 1976 συσταθείσης παρά τω Ο.Δ.Δ.Υ. Υπηρεσίας Ελέγχου της εν γένει οικονομικής διαχειρίσεως τούτου, αρκεί έλεγχον των εισπράξεων του Ο.Δ.Δ.Υ.,επί τω τελεί βεβαίωσεως: α)Ότι η πώλησις των υλικών και ο διακανονισμός του τιμήματος αυτών εγένετο συμφώνως προς τας διατάξεις του καταστατικού του Ο.Δ.Δ.Υ. Νόμου και των εις εκτέλεσιν αυτού εκδιδομένων διοικητικών πράξεων, τας σχετικάς αποφάσεις των αρμοδίων Υπουργών και της Διοικήσεως του ΟΔΔΥ. β)Ότι αι σχετικαί πράξεις πωλήσεως - διακανονισμών συνοδεύονται υπό των νομίμων κατά περίπτωσιν δικαιολογητικών. 2)Ο κατά την προηγουμένην παράγραφον έλεγχος είναι προληπτικός και κατασταλτικός, ενεργείται δε κατά τα εν τοις επομένοις άρθροις οριζόμενα. Προληπτικός έλεγχος των εισπράξεων Άρθρ.2.-Ο προληπτικός έλεγχος των εισπράξεων ασκείται επί των διατακτικών πωλήσεως αυτοκινήτων και του πάσης φύσεως υλικού προς εξακρίβωσιν: α)Εάν εξεδόθη το οικείον γραμμάτιον καταβολής του ενός δεκάτου της τιμής πωλήσεως (συναγομένου τούτου και εκ των επισυναπτομένων δικαιολογητικών ) και β)εάν εις την εκδοθείσαν διατακτικήν επισυνάπτωνται τα νόμιμα δικαιολογητικά (λ.χ. πρακτικόν δημοπρασίας, εγγυητική επιστολή, η σχετική έκθεσις και το συμβόλαιον μεταβιβάσεως της κυριότητος εφ' όσον πρόκειται περί πωλήσεως αυτοκινήτου κλπ.). Κατασταλτικός έλεγχος των εισπράξεων Άρθρ.3.-Ο Κασταλτικός έλεγχος των εισπράξεων συνίσταται εις την διαπίστωσιν: α)Εάν εξεδόθησαν δια τας εισπράξεις κανονικώς τα οικεία γραμμάτια εισπράξεως υπό τους οικείους κωδικούς αριθμούς εσόδων του προϋπολογισμού του Ο.Δ.Δ.Υ., β)εάν αι εισπράξεις κατεχωρήθησαν εις το βιβλίον εσόδων και γ)εάν ενημερώθησαν οι λογαριασμοί (μερίδες) των δικαιούχων των διατακτικών. Όργανα ασκήσεως του ελέγχου Άρθρ.4.-1.Ο προληπτικός έλεγχος των διατακτικών πωλήσεως ενεργείται υπό του υπό της Ολομελείας του Ελεγκτικού Συνεδρίου οριζομένου Παρέδρου, ως προϊσταμένου της παρά τω Ο.Δ.Δ.Υ. συσταθείσης Υπηρεσίας Ελέγχου της εν γένει οικονομικής διαχειρίσεως τούτου. 2.Υπό του ενεργούντος τον έλεγχον αρμοδίου υπαλλήλου τίθεται ειδική σφραγίς επί των διατακτικών και των γραμματίων εισπράξεων με την ένδειξιν "ΥΠΗΡΕΣΙΑ ΕΛΕΓΧΟΥ ΕΛΕΓΚΤΙΚΟΥ ΣΥΝΕΔΡΙΟΥ-ΗΛΕΓΧΘΗ" τούτου μονογράφοντος. Διαδικασία προληπτικού ελέγχου Άρθρ.5.-1.Αι προς θεώρησιν υπό του Παρέδρου του Ελεγκτικού Συνεδρίου διατακτικαί πωλήσεων δέον να συνοδεύωνται υπό αναλυτικής καταστάσεως εις διπλούν συντασσομένης εμφαινούσης τον αριθμόν εκάστης διατακτικής, την ποσότητα του εκποιουμένου είδους και τον αριθμόν του γραμματίου εισπράξεως του ενός δεκάτου της τιμής πωλήσεως. Το εν αντίτυπον εκ της καταστάσεως ταύτης μετά την θεώρησιν των διατακτικών υπό του Παρέδρου παραμένει εις την Υπηρεσίαν Ελέγχου, αρχειοθετούμενον δεόντως. 2.Εάν κατά τον ενεργούμενον έλεγχον των διατακτικών διαπιστωθώσιν ελλείψεις εις τα δικαιολογητικά επιστρέφονται ταύτα εις το εκδόσαν την διατακτικήν Τμήμα πωλήσεων προς συμπλήρωσιν των δικαιολογητικών (δι' ητιολογημένου σημειώματος εκκοπτομένου εκ τριπλοτύπου ηριθμημένου στελέχους). 3.Αι ελεγχθείσαι διατακτικαί πωλήσεως θεωρούνται υπό του Παρέδρου του Συνεδρίου. Διαδικασία κατασταλτικού ελέγχου των εισπράξεων Άρθρ.6.-1.Ο κατασταλτικός έλεγχος των εισπράξεων του Ο.Δ.Δ.Υ. ασκείται υπό των υπό του Προέδρου του Ελεγκτικού Συνεδρίου οριζομένων υπαλλήλων αυτού εν τω Καταστήματι του Ο.Δ.Δ.Υ. Υπό των αυτών υπαλλήλων ασκείται και ο έλεγχος των διατακτικών πωλήσεως των εκδιδομένων υπό των Παραρτημάτων του Ο.Δ.Δ.Υ. εφ’ ων δεν ασκείται, προληπτικός έλεγχος. 2.Αι εισπράξεις υποβάλλονται εις τον κατασταλτικόν έλεγχον κατά μήνα συνοδευόμεναι δι' αναλυτικής καταστάσεως εις διπλούν συντασσομένης κατά τίτλον εισπράξεως, ΚΑ εσόδων και ποσόν, το εν αντίτυπον της οποίας μετά την ενέργειαν του ελέγχου και θεώρησιν των γραμματίων εισπράξεως υπό του ενεργήσαντος τον έλεγχον υπαλλήλου παραμένει εις την Υπηρεσίαν (Μετά την σελ. 350) Σελ. 351 Τεύχος 667-Σελ. 99 Οργανισμός Διαχείρισης Δημόσιου Υλικού 26.Ζ.ε.7 Ελέγχου, αρχειοθετούμενον δεόντως, ίνα χρησιμεύση δια τον ετήσιον έλεγχον του απολογισμού του Ο.Δ.Δ.Υ. Επιτρέπεται όπως αντί αναλυτικών καταστάσεων εισπράξεων χρησιμοποιείται υπό του ασκούντος τον έλεγχον το οικείον βιβλίον εσόδων, συντασσομένης συγκεντρωτικής κατά μήνα καταστάσεως δια τα συνολικώς εισπραχθέντα, κατά ΚΑ εσόδων, ποσά. 3.Ομοίως αι υπό των Παραρτημάτων του Ο.Δ.Δ.Υ. εκδιδόμεναι διατακτικαί πωλήσεως (εφ' ων δεν ασκείται προληπτικός έλεγχος) υποβάλλονται προς έλεγχον κατά μήνα συνοδευόμεναι υπό αναλυτικής καταστάσεως εις διπλούν συντασσομένης κατά τα εν παρ. 1 του άρθρ. 5 της παρούσης οριζόμενα. 4.Αι κατά τον κατασταλτικόν έλεγχον των εισπράξεων διαπιστούμεναι ελλείψεις αναπληρούνται υπό των υπολόγων κατόπιν ητιολογημένου σημειώματος εκκοπτομένου εκ τριπλοτύπου ηριθμημένου στελέχους. 5.Περαιωθέντος του κατασταλτικού ελέγχου των εισπράξεων, τα γραμμάτια εισπράξεως ως και αι διατακτικαί αι εκδοθείσαι υπό των παραρτημάτων, θεωρούνται υπό του ασκήσαντος τον έλεγχον υπαλλήλου του Συνεδρίου. 6.Τυχόν μη αναπληρούμεναι υπό των υπολόγων ελλείψεις καταλογίζονται δια της επί του ετησίου απολογισμού του Ο.Δ.Δ.Υ. εκδιδομένης πράξεως του Παρέδρου. Άρθρ.7.-1.Υπόλογοι έναντι του Ελεγκτικού Συνεδρίου, υπέχοντες δια τας εισπράξεις προσωπικήν ευθύνην έναντι του Οργανισμού είναι: α)Οι αρμόδιοι δια τη έκδοσιν των διατακτικών Προϊστάμενοι των Τμημάτων Πωλήσεων. β)Οι διαχειρισταί χρηματικού (Ταμίαι) ή ειδικοί εισπράκτορες και γ)Ο Προϊστάμενος του λογιστηρίου του Ο.Δ.ΔΥ. 2.Ειδικώτερον ο εκδίδων τας διατακτικάς Προϊστάμενος Τμήματος Πωλήσεων ευθύνεται δια την νομότυπον έκδοσιν αυτών και την επισύναψιν των κατά περίπτωσιν νομίμων δικαιολογητικών. Ο διαχειριστής χρηματικού ή ειδικός εισπράκτωρ υπέχει τας αυτάς ευθύνας, τας οποίας υπέχει ο διαχειριστής ή επιμελητής εισπράξεων του Δημοσίου Ταμείου. Ο Προϊστάμενος του Λογιστηρίου ευθύνεται δια το νομότυπον και κανονικόν της εκδόσεως των γραμματίων εισπράξεως και των σχετικών με τας εισπράξεις ημερολογιακών εγγραφών. Άρθρ.8.-Η αρμόδια Υπηρεσία του Ο.Δ.Δ.Υ. υποχρεούται όπως κοινοποιεί απ’ ευθείας εις την Υπηρεσίαν ελέγχου του Συνεδρίου πάσαν απόφασιν ή έγγραφον, σχέσιν έχοντα με τας διενεργουμένας πωλήσεις, κεκυρωμένα υπό του έχοντος αρμοδιότητα επικυρώσεως εγγράφων υπαλλήλου. Σελ. 352 Τεύχος 667-Σελ. 100 26.Ζ.ε.7 Οργανισμός Διαχείρισης Δημόσιου Υλικού